ຄຸນະພາບການສຶກສາຂອງລາວຍັງຕໍ່າ ໃນການເຊື່ອມໂຍງກັບພາກພື້ນ ແລະ ສາກົົນ ເນື່ອງຈາກການສຶກສາຂັ້ນພື້ນຖານ, ການສຶກສາຫຼັງການສຶກສາຂັ້ນ ພື້ນຖານ ແລະ ສິ່ງທ່າທາຍ ຍັງມີຫຼາຍບັນກາທີ່ຈະຕ້ອງໄດ້ເອົາໃຈໃສ່ປັບປຸງ ແລະ ແກ້ໄຂໃຫ້ມີຄຸນະພາບ ໂດຍທາງກະຊວງສຶກສາທິການ ແລະ ກິລາ ໄດ້ກຳນົດ ຈຸດປະສົງລວມຂອງຍຸດທະສາດການພັດທະນາການສຶກສາ ແລະ ກິລາ ຮອດປີ 2025 ຄື: ພັດທະນາການລະບົບການສຶກສາເພື່ອສ້າງຊັບພະຍາກອນມະນຸດໃຫ້ ມີຄວາມຮູ້,
ໂຄງການອາຫານທ່ຽງໃນໂຮງຮຽນເປັນທ່າແຮງພັກດັນໃຫ້ການຮຽນ-ການສອນໃນຊັ້ນອະນຸບານ-ປະຖົມສຶກສາຢູ່ແຂວງຜົ້ງສາລີດີຂຶ້ນຕາມລຳດັບ ໂດຍສະເພາະອັດຕາການຮູ້ໜັງສືເພີ່ມຂຶ້ນ, ອັດຕາການປະລະຫຼຸດລົງ ແລະ ອັດຕາເຂົ້າຮຽນຂອງເດັກກຸ່ມ 3–5 ປີ ເພີ່ມຂຶ້ນ 17,4 ເປີເຊັນ. ນອກນັ້ນ ຊຸມຊົນຍັງຮ່ວມ ແຮງຮ່ວມໃຈໃນການພັດທະນາໂຮງຮຽນ ກໍ່ຄືການປະກອບສ່ວນດ້ານຕ່າງໆໃຫ້ກັບໂຮງຮຽນ.
ໂຮງຮຽນມັດທະຍົມສຶກສາສົມບູນ (ມສ) ວຽງຈັນ ເປີດການແຂ່ງຂັນກິລາ, ສິລະປະ ແລະ ກິດຈະກຳຕ່າງໆ ຄັ້ງທີ XVII ປະຈຳສົກຮຽນ 2015-2016 ຂຶ້ນຢ່າງຍິ່ງໃຫຍ່ ເພື່ອປະຕິບັດຕາມ ທິດທາງແຜນການເຄື່ອນໄຫວ ໃຫ້ສອດຄ່ອງກັບ 3 ເນື້ອໃນຂໍ້ແຂ່ງຂັນ ແລະ 5 ຫຼັກມູນຂອງການສຶກສາ ທີ່ກະຊວງສຶກສາທິການ ແລະ ກິລາ ວາງອອກ ໃຫ້ກາຍເປັນໂຮງຮຽນຕົວແບບຄຸນະພາບ ຮອບດ້ານ. ຂະນະທີ່ ງານດັ່ງກ່າວໄດ້ຮັບການສະໜັບສະໜູນ ຈາກ ຜະລິດຕະພັນເປບຊີລາວ ມູນຄ່າ 81 ລ້ານກີບ.
ທ່ານ ລີຕູ້ ບົວປາວ ລັດຖະມົນຕີຊ່ວຍວ່າການ ກະຊວງສຶກສາທິການ ແລະ ກິລາ (ສສກ) ໄດ້ສືບຕໍ່ລົງຢ້ຽມໂຮງຮຽນສາມັນກິນນອນຊົນເຜົ່າ ແຂວງຊຽງຂວາງ ໃນວັນທີ 31 ທັນວາ ຜ່ານມາ ພາຍຫຼັງສຳເລັດເຂົ້າຮ່ວມພິທີປະກາດເມືອງໜອງແຮດເປັນເມືອງພົ້ນທຸກ, ໂດຍໃຫ້ກຽດຕ້ອນຮັບຂອງທ່ານ ສີໄວ ອຸດົມສຸກ ຜູ້ອຳນວຍການ ໂຮງຮຽນສາມັນກິນນອນຊົນເຜົ່າແຂວງ ພ້ອມດ້ວຍຄະນະ ແລະ ຄູ-ອາຈານທັງໝົດພາຍໃນໂຮງຮຽນ.